
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 748 

19 Μαΐου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Διορισμός μελών του Διοικητικού Συμβουλίου της 

Ανωνύμου Εταιρείας «ΟΔΔΥ». 1 

Μεταφορά φοιτητών Πανεπιστημίου Κρήτης. 2 

Έγκριση του Γενικού Κανονισμού Λιμένων με αριθμ. 

38 «Εκμίσθωση μηχανοκίνητων λέμβων και ταχύ¬ 
πλοων μικρών σκαφών / Αντικατάσταση διάταξης 

του αριθ. 23 Γ ενικού Κανονισμού Λιμένα». 3 

Ορισμός νέων διατιμημένων εντύπων ΝΑΤ και καθορι¬ 
σμός αντιτίμου αυτών. 4 

Τροποποίηση και Συμπλήρωση της Συγκρότησης Πε¬ 
ριφερειακών Συμβουλίων Αξιολόγησης Επιμελητών 
Ιατρών και Οδοντιάτρων Ε.Σ.Υ. του Πε.Σ.Υ.Π. Δυτι¬ 
κής Ελλάδας για τις ειδικότητες: Οδοντιατρική, Αγ¬ 
γειοχειρουργική, Νευρολογία, Παιδοψυχιατρική... 5 


ΑΠΟΦΑΣΕΙ Σ 

Αριθ. οικ.2/23601/0025 (1) 

Διορισμός μελών του Διοικητικού Συμβουλίου 
της Ανωνύμου Εταιρείας «ΟΔΔΥ». 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη τις διατάξεις: 

Ι.Του Ν. 1558/1985 «Κυβέρνηση και κυβερνητικά όργα¬ 
να « (ΦΕΚ 137 Α). 

2. Του Ν. 2414/1996 «Εκσυγχρονισμός των Δημοσίων 
Επιχειρήσεων και Οργανισμών και άλλες διατάξεις» (ΦΕΚ 
135 Α). 

3. Του Π.Δ. 83/1998 «Υπαγωγή του ΟΔΔΥ στις διατάξεις 
του Ν. 2414/1996» (ΦΕΚ 77 Α). 

4. Του Π.Δ. 413/1998 «Μετατροπή του ΟΔΔΥ σε Ανώνυ¬ 
μη Εταιρεία και έγκριση του Καταστατικού της» (ΦΕΚ 291 
Α). 

5. Της κοινής υπουργικής απόφασης των Υπουργών 
Εθνικής Οικονομίας και Οικονομικών 2/74855/0025/ 
15.10.1999. 


6. Του άρθρου 9 του Καταστατικού της εταιρείας, όπως 
τροποποιήθηκε με την από 28.6.2002 απόφαση της Τακτι¬ 
κής Γ ενικής Συνέλευσης των Μετόχων. 

7. ΤουΠ.Δ.81/2002 «Συγχώνευση των Υπουργείων Εθνι¬ 
κής Οικονομίας και Οικονομικών στο Υπουργείο Οικονο¬ 
μίας και Οικονομικών» (ΦΕΚ 57 Α), αποφασίζουμε: 

1. Ανακαλούμε το Διευθύνοντα Σύμβουλο της Ανωνύ¬ 
μου Εταιρείας Οργανισμός Διαχείρισης Δημόσιου Υλικού 
«ΟΔΔΥ ΑΕ» Χρήστο Καραγιάννη. 

2. Ορίζουμε τους εκπρόσωπους του Ελληνικού Δημοσί¬ 
ου στο Διοικητικό Συμβούλιο της Εταιρείας αυτής σε αντι¬ 
κατάσταση των Ιωάννη Λύτρα Προέδρου, Χρήστου Καρα- 
γιάννη Διευθύνοντα Συμβούλου, Γεώργιου Μουτσόπου- 
λου Αντιπρόεδρου, Χαράλαμπου Καραμούζη μέλους, 
Ναπολέοντα Κάντα μέλους καιΔημήτρη Ταξόπουλου μέ¬ 
λους, τους παρακάτω: 

α) Δημήτρη Κονιστή, ως Πρόεδρο του Διοικητικού Συμ¬ 
βουλίου. 

β) Χρήστο Στάμου, ως Αντιπρόεδρο του Διοικητικού 
Συμβουλίου. 

γ) Γεώργιο Νικέζη, ως Διευθύνοντα Σύμβουλο. 

δ) Διονυσία Γιαλούρη, ως μέλος. 

ε) Αντώνιο Τρουλινό, ως μέλος. 

στ) Γ εώργιο Ξηντάρα, ως μέλος. 

Η θητεία των παραπάνω μελών του Διοικητικού Συμ¬ 
βουλίου θα είναι μέχρι τη λήξη της θητείας του υφιστάμε¬ 
νου Διοικητικού Συμβουλίου. 

Ειδικά για το Διευθύνοντα Σύμβουλο η θητεία του θα εί¬ 
ναι μέχρι την εκλογή νέου σύμφωνα με τις διατάξεις του 
Ν. 2414/1996 και όχι πέραν της λήξης της θητείας του υφι¬ 
στάμενου Διοικητικού Συμβουλίου. 

Από τις παραπάνω διατάξεις δεν προκαλείται δαπάνη 
σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Μαΐου 2004 

Ο ΥΠΟΥΡΓΟΣ 

ΓΕΩΡΓΙΟΣ ΑΛΟΓΟΣΚΟΥΦΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Φ.5/39737/Β3 (2) 

Μεταφορά φοιτητών Πανεπιστημίου Κρήτης. 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ - 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

α) Τις διατάξεις της παρ. 11 του αρθρ. 1 του Ν. 2083/ 
1992, όπως αυτή έχει προστεθεί μετηνπαρ. 4του άρθρου 
3τουΝ. 3027/2002 (ΦΕΚ. 152Α'). 

β) Τις διατάξεις του αρθρ. 29 Α του Ν. 1558/1985 «Κυ¬ 
βέρνηση και Κυβερνητικά Όργανα» (Α 137), όπως προ¬ 
στέθηκε με το αρθρ. 27 του Ν. 2081/1992 (Α 154) και τρο¬ 
ποποιήθηκε με τη διάταξη του εδαφίου α της παρ. 2 του 
αρθρ. 1 του Ν. 2469/97 (Α38). 

γ) Την αριθμ. 14650/ΔΙΟΕ85/17.3.2004 Κοινή απόφαση 
του Πρωθυπουργού και του Υπουργού Οικονομίας και Οι¬ 
κονομικών «Καθορισμός αρμοδιοτήτων των Υφυπουργών 
Οικονομίας και Οικονομικών» (Β 519). 

δ) Τηνπρόταση της Συγκλήτου του Πανεπιστημίου Κρή¬ 
της (συνεδρίαση 192η/23.1.2004), εγκρίνουμε: 

Ναπροβείτο Πανεπιστήμιο Κρήτης, σύμφωνα με τις κεί¬ 
μενες διατάξεις, στη σύναψη συμβάσεων μίσθωσης λεω¬ 
φορείων με φυσικά ή νομικά πρόσωπα οιασδήποτε μορ¬ 
φής που έχουν νόμιμη άδεια, για τη μεταφορά των φοιτη¬ 
τών από τον τόπο διαμονής (πόλη Ρεθύμνου) προς τους 
χώρους εκπαίδευσης και εργασίας της Πανεπιστημιούπο- 
λης και αντιστρόφως για το ακαδημαϊκό έτος 2004 - 2005. 

Οι συμβάσεις μίσθωσης των λεωφορείων συνάπτονται 
μετά από διενέργεια δημόσιου μειοδοτικού διαγωνισμού, 
σύμφωνα με τις κείμενες διατάξεις. 

Η δαπάνη μεταφοράς των φοιτητών που προκαλείται 
από την κατά τα ανωτέρω μίσθωση των λεωφορείων 
ανέρχεται στο ποσό των 507.000 ευρώ (πεντακοσίων 
επτά χιλιάδων ευρώ) περίπου. 

Η εν λόγω δαπάνη εκτιμάται ότι θα καλυφθεί κατά το με¬ 
γαλύτερο μέρος της (60 % περίπου) από την πώληση καρ¬ 
τών απεριορίστων διαδρομών στους φοιτητές και κατά το 
υπόλοιπο από τις πιστώσεις του τακτικού προϋπολογι¬ 
σμού του Ιδρύματος.(ΚΑΕ: 0815) οικονομικών ετών 2004 
- 2005, χωρίς αύξηση της κρατικής επιχορήγησης προς το 
εν λόγω Παν/μιο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Απριλίου 2004 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ ΚΑΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΘΡΗΣΚΕΥΜΑΤΩΝ 

Π. ΔΟΥΚΑΣ Μ. ΓΙ ΑΝ Ν ΑΚΟΥ 

-♦- 

Αριθ. 2122/10/04 (3) 

Έγκριση του Γενικού Κανονισμού Λιμένων με αριθμ. 38 
«Εκμίσθωση μηχανοκίνητων λέμβων και ταχύπλοων μι¬ 
κρών σκαφών / Αντικατάσταση διάταξης του αριθ. 23 
Γενικού Κανονισμού Λιμένα». 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Σύμφωνα με: 

1. Το άρθρο 156 του Ν.Δ. 187/1973 (Α 261) με το οποίο 
κυρώθηκε ο Κώδικας Δημοσίου Ναυτικού Δικαίου (ΚΔΝΔ), 


όπως αντικαταστάθηκε με το άρθρο 10 του Ν. 1940/1991 
«Μονάδα Ειδικών Αποστολών Λιμενικού Σώματος» 
(ΜΕΑ/ΛΣ) με άλλες διατάξεις περί αυτού» (Α 40). 

2. Τις διατάξεις του άρθρου 37 ατού Ν.Δ. 187/1973 «Πε¬ 
ρί Κώδικος Δημοσίου Ναυτικού Δικαίου» (Α 261), που 
προστέθηκε με το άρθρο 9του Ν. 2329/1995 «Ρύθμιση θε¬ 
μάτων προσωπικού Λιμενικού Σώματος και άλλες διατά¬ 
ξεις» (Α 172). 

3. Το Γ ενικό Κανονισμό Λιμένα με αριθ. 38 που εκδόθη- 
κε από τον Αρχηγό του Λιμενικού Σώματος με τις διατά¬ 
ξεις του οποίου ρυθμίζονται θέματα που αφορούν την εύ¬ 
ρυθμη λειτουργία των λιμένων της χώρας. 

4. Το άρθρο 29 Ατού Ν. 1558/1985 (Α 137) όπως προ¬ 
στέθηκε με το άρθρο 27 του Ν. 2081/1992 (Α 154) και το 
άρθρο 1 του Ν. 2469/1997 (Α38). 

5. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο μόνο 

α) Εγκρίνουμε τον πιο κάτω Γ ενικό Κανονισμό Λιμένων 
με αριθ. 38 

ΓΕΝΙΚΟΣ ΚΑΝΟΝΙΣΜΟΣ ΛΙΜΕΝΩΝ με αριθ. 38 

«Εκμίσθωση μηχανοκίνητων λέμβων 
και ταχύπλοων μικρών σκαφών / 
Αντικατάσταση διάταξης του αριθ. 23 
Γ ενικού Κανονισμού Λιμένα» 

Ο ΑΡΧΗΓΟΣ ΛΙΜΕΝΙΚΟΥ ΣΩΜΑΤΟΣ 

Έχοντας υπόψη: 

1. Το άρθρο 156 του Ν.Δ. 187/1973 (Α 261) «περί 
Κ.Δ.Ν.Δ.» όπως αυτό αντικαταστάθηκε με το άρθρο 10 
του Ν. 1940/1991 «Μονάδα Ειδικών Αποστολών Λιμενικού 
Σώματος (ΜΕΑ/ΛΣ) και άλλες διατάξεις περί αυτού» (Α 
40). 

2. Τις διατάξεις του Ν.Δ. 444/1970 «Περί αρμοδιοτήτων 
Λιμενικού Σώματος και σχέσεων προς τας αρμοδιότητας 
των Σωμάτων Ασφαλείας» (Α 39). 

3. Το άρθρο 29 Ατού Ν. 1558/1985 (Α 137), όπως προ¬ 
στέθηκε με το άρθρο 27 του Ν. 2081/1992 (Α 154) και το 
άρθρο 1 του Ν. 2469/1997 (Α38). 

4. Το γεγονός ότι από τις διατάξεις του παρόντος Κανο¬ 
νισμού δεν προκαλείται δαπάνη σε βάρος του κρατικού 
προϋπολογισμού, εκδίδουμε τον ακόλουθο Γενικό Κανο¬ 
νισμό Λιμένων: 

Άρθρο 1 
Όρια Ισχύος 

Ο παρών Γ ενικός Κανονισμός Λιμένων ισχύει στους λι¬ 
μένες, στους όρμους και στη θαλάσσια έκταση της πε¬ 
ριοχής δικαιοδοσίας κάθε Λιμενικής Αρχής της Χώρας. 

Άρθρο 2 

Ορισμοί 

Γ ια την εφαρμογή του Γ ενικού αυτού Κανονισμού Λιμέ¬ 
νων οι όροι που χρησιμοποιούνται έχουν την ακόλουθη 
έννοια: 

1. ΛΙΜΕΝΙΚΗ ΑΡΧΗ: Τα Κεντρικά Λιμεναρχεία, τα Λιμε¬ 
ναρχεία και τα Υπολιμεναρχεία της χώρας. 

2. ΒΙΒΛΙΟ ΕΓΓΡΑΦΗΣ ΜΙΚΡΩΝ ΣΚΑΦΩΝ (Β.Ε.Μ.Σ.): Δη¬ 
μόσιο βιβλίο, αστυνομικής φύσεως στο οποίο εγγράφο- 
νταιτα μικρά σκάφη. 

3. ΜΙΚΡΟ ΣΚΑΦΟΣ: Κάθε σκάφος που θεωρείται μικρό, 
σύμφωνα με τις διατάξεις του ισχύοντος κάθε φορά Γενι¬ 
κού Κανονισμού Λιμένα. 

4. ΜΗΧΑΝΟΚΙΝΗΤΗ ΛΕΜΒΟΣ: Λέμβος με κινητήρα (μη¬ 
χανή), που δεν εμπίπτει στην έννοια του ταχύπλοου (τα¬ 
χυκίνητου) σκάφους. 

5. ΤΑΧΥΠΛΟΟ Ή ΤΑΧΥΚΙΝΗΤΟ ΣΚΑΦΟΣ: Κάθε μηχανο¬ 
κίνητο μικρό σκάφος αναψυχής το οποίο εκμισθώνεται 
και: 

α) ανεξάρτητα από τον τύπο ή και το υλικό κατασκευής 
του φέρει 

• Εξωλέμβιο κινητήρα (μηχανή) μέγιστης συνεχούς ιπ¬ 
ποδύναμης πάνω από τριάντα (30) ΗΡ ή 

• Εσω/εξωλέμβιο κινητήρα, ή εσωλέμβιο βενζινοκινη¬ 
τήρα μέγιστης συνεχούς ιπποδύναμης πάνω από σαρά¬ 
ντα (40) ΗΡ ή 

• Εσωλέμβιο πετρελαιοκινητήρα μέγιστης συνεχούς 
ιπποδύναμης πάνω από εβδομήντα (70) ΗΡ. 

β) είναι πνευστό (φουσκωτό) στο σύνολό του ή μέρος 
αυτού ή ανεξάρτητα από το υλικό κατασκευής του είναι 
διπλής ή πολλαπλής γάστρας ή γάστρας τύπου V και φέ¬ 
ρει: 

• Εξωλέμβιο κινητήρα μέγιστης συνεχούς ιπποδύνα¬ 
μης πάνω από δεκαπέντε (15) ΗΡ ή 

• Εσω/εξωλέμβιο κινητήρα ή εσωλέμβιο βενζινοκινητή¬ 
ρα μέγιστης συνεχούς ιπποδύναμης πάνω από σαράντα 
(40) ΗΡ ή 

• Εσωλέμβιο πετρελαιοκινητήρα μέγιστης συνεχούς 
ιπποδύναμης πάνω από πενήντα (50) ΗΡ. 

Δεν θεωρείται ταχύπλοο σκάφος και δεν επιτρέπεται η 
εκμίσθωσή του κατά τις διατάξεις του παρόντος Κανονι¬ 
σμού, το θαλάσσιο μοτοποδήλατο (3ΕΑ ΒΕΕΤΙΕ, 3ΕΑ 
ΒΙΚΕ, 3ΕΒΡ ϋΕΤ, ϋΕΤ 3ΚΙ κ.λπ) και το ΗΟνΕΒ ΟΒΑΡΤ, η έν¬ 
νοια των οποίων δίδεται στον αριθμ.20 Γ ενικό Κανονισμό 
Λιμένα (Β 444/26-04-99), όπως τροποποιήθηκε και ισχύει. 

6. ΕΚΜΙΣΘΩΤΗΣ: Το φυσικό ή νομικό πρόσωπο, που εί¬ 
ναι εφοδιασμένο από τη Λιμενική Αρχή με άδεια για να εκ¬ 
μισθώνει, με την καταβολή αντιτίμου, μηχανοκίνητες λέμ¬ 
βους και ταχύπλοα μικρά σκάφη, κατά τις έννοιες του Κα¬ 
νονισμού αυτού. 

7. ΜΙΣΘΩΤΗΣ: Το φυσικό πρόσωπο που συνομολογεί με 
τον εκμισθωτή την εκμίσθωσή μηχανοκίνητης λέμβου ή 
ταχύπλοου μικρού σκάφους. Το πρόσωπο αυτό πρέπει να 
έχει συμπληρώσει το 18ο έτος της ηλικίας του, για τον 
υπολογισμό της οποίας λαμβάνεται υπόψη η ημερομηνία 
γέννησής του. 

8. ΕΚΜΙΣΘΟΥΜΕΝΟ ΜΙΚΡΟ ΣΚΑΦΟΣ: Η μηχανοκίνητη 
λέμβος και το ταχύπλοο ή ταχυκίνητο σκάφος, που δεν εί¬ 
ναι «επαγγελματικό πλοίο αναψυχής» κατά την έννοια της 
παρ. 1 (β)του άρθρου 1 του Ν. 2743/1999 (Α 211). 

Άρθρο 3 

Άδεια εκμίσθωσης - Γ ενικές Προϋποθέσεις 

1. Απαγορεύεται η εκμίσθωσή μηχανοκίνητων λέμβων ή 
και ταχύπλοων μικρών σκαφών χωρίς άδεια της Λιμενικής 
Αρχής, για χρονικό διάστη μα μικρότερο των εικοσιτεσσά- 
ρων (24) ωρών και εφόσον είναι ηλικίας μεγαλύτερης των 
δεκαπέντε (15) ετών. 

2. Αίτηση για χορήγηση της άδειας μπορεί να υποβάλει 
όποιος: 

α) Είναι υπήκοος Κράτους Μέλους της Ευρωπαϊκής 
Ένωσης ή της Ευρωπαϊκής Ζώνης Ελεύθερων Συναλλα¬ 
γών (ΕΖΕΣ). 


β) Δεν έχει στερηθεί των πολιτικών του δικαιωμάτων, 
δεν έχει κηρυχθεί σε κατάσταση πτώχευσης ή στερητικής 
ή επικουρικής συμπαράστασης και δεν έχει καταδικαστεί 
για οποιοδήποτε αδίκημα αποτελεί κώλυμα για διορισμό 
σε δημόσια θέση, ούτε είναι φυγόποινος ή φυγόδικος για 
τέτοιο αδίκημα. 

γ) Είναι κύριος σε ποσοστό 100% τριών (3) τουλάχιστον 
μηχανοκίνητων λέμβων ή ταχύπλοων μικρών σκαφών, τα 
οποία είναι εγγεγραμμένα σε Βιβλία Εγγραφής Μικρών 
Σκαφών (ΒΕΜΣ) και φέρουν σήμανση ΟΕ, σύμφωνα με 
την κοινή υπουργική απόφαση 4841/Φ.76/52/1997 (Β 
111/1997). Για τη χορήγηση της άδειας εκμίσθωσης δεν 
πρέπει να έχει παρέλθει ένα έτος από της αρχικής εγγρα¬ 
φής κάθε σκάφους στο ΒΕΜΣ. 

3. Αίτηση μπορεί να υποβάλει και νομικό πρόσωπο, εφό¬ 
σον στο καταστατικό του προβλέπεται ρητά ως σκοπός η 
άσκηση της δραστηριότητας εκμίσθωσης μικρών σκα¬ 
φών, συντρέχει η περίπτωση (γ) και στο πρόσωπο του νο¬ 
μίμου εκπροσώπου του συντρέχουν οι προϋποθέσεις των 
εδαφίων (α) και (β) της προηγούμενης παραγράφου. 

4. Ο αϊτών υποχρεούται να έχει καλύψει με ιδιωτική 
ασφάλιση φορέα, που λειτουργεί νόμιμα στην Ελλάδα, 
τους κινδύνους της αστικής ευθύνης του ιδίου, των μι¬ 
σθωτών, του κατόχου και οιονδήποτε προστηθέντων ή 
υπευθύνων των εκμισθούμενων ταχύπλοων μικρών σκα¬ 
φών έναντι τρίτων για θάνατο, σωματικές βλάβες, υλικές 
ζημιές και πρόκληση ρύπανσης. Τα ποσά της ασφαλιστι¬ 
κής κάλυψης για κάθε εκμισθούμενο σκάφος δεν είναι κα¬ 
τώτερα αυτών που προβλέπονται από τις διατάξεις του Ν. 
2743/1999 (Α 211). 

Άρθρο 4 

Δικαιολογητικά για τη χορήγηση της άδειας 

1. Για τη χορήγηση άδειας εκμίσθωσης μηχανοκίνητων 
λέμβων ή καιταχύπλοων μικρών σκαφών, ο ενδιαφερόμενος 
υποβάλει στην πλησιέστερη της έδρας του Λιμενική Αρχή: 
α) Αίτηση με τα πλήρη στοιχεία του. 
β) Πιστοποιητικό γέννησής του ή φωτοαντίγραφο του 
δελτίου αστυνομικής ταυτότητάς του με την επίδειξη του 
πρωτοτύπου. Ο αιτώνπρέπεινα έχει συμπληρώσει το 18ο 
έτοςτης ηλικίας του, για τον υπολογισμό της οποίας λαμ- 
βάνεται υπόψη η ημερομηνία γέννησής του. 
γ) Αντίγραφο ποινικού μητρώου, 
δ) Πιστοποιητικό Εισαγγελικής Αρχής ότι δεν διώκεται 
ως φυγόποινος ή φυγόδικος. 

ε) Πιστοποιητικό του Γραμματέα Πρωτοδικών, από το 
οποίο να προκύπτει ότι δεν έχει τεθεί σε κατάσταση πτώ¬ 
χευσης ή στερητικής ή επικουρικής συμπαράστασης. 

στ) Βεβαίωσης της αρμόδιας Δημόσιας Οικονομικής 
Υπηρεσίας (Δ.Ο.Υ.) ότι έχει δηλωθεί έναρξη άσκησης επι¬ 
τηδεύματος εκμισθωτή μηχανοκίνητων λέμβων και ταχύ¬ 
πλοων μικρών σκαφών. 

ζ) Επικυρωμένα φωτ/φα των αδειών εκτέλεσης πλόων 
των υπό εκμίσθωσή μηχανοκίνητων λέμβων και ταχύπλο¬ 
ων μικρών σκαφών. 

η) Επικυρωμένα φωτ/φα των ασφαλιστηρίων συμβολαί¬ 
ων της παραγράφου 4 του προηγούμενου άρθρου. 

θ) Διπλότυπο είσπραξης ποσού εβδομήντα (70) ευρώ 
υπέρ του Ειδικού Λογαριασμού Κεφαλαίου Λιμενικής 
Αστυνομίας της Λιμενικής Αρχής για κάθε εκμισθούμενο 
ταχύπλοο μικρό σκάφος και πενήντα (50) ευρώ υπέρ του 
ιδίου Ειδικού Λογαριασμού για κάθε εκμισθούμενη μηχα¬ 
νοκίνητη λέμβο. 

ι) Αποδεικτικό είσπραξης ποσού εκατόν πενήντα (150) 
ευρώ υπέρ του ΕΚΟΕΜΝ. Το ποσό αυτό προσαυξάνεται 
κατά πενήντα (50) ευρώ για κάθε ένα, πέραν των τριών, 
υπό εκμίσθωση ταχύπλοο μικρό σκάφος ή μηχανοκίνητη 
λέμβο. 

2. Εφόσον ο αϊτών είναι νομικό πρόσωπο: 

α) Επιπλέοντων δικαιολογητικώντης προηγούμενης πα¬ 
ραγράφου υποβάλλεται και καταστατικό του, καθώς και 
βεβαίωση σύστασής του από την αρμόδια Αρχή (Νομαρ¬ 
χιακής Αυτοδιοίκησης για τις ΑΕ, Πρωτοδικείου για τις ΕΕ, 
ΟΕ και ΕΠΕ). Για ΑΕ υποβάλλεται και πρακτικό συνεδρία¬ 
σης του ΔΣγιατο ποιος δεσμεύει την εταιρεία και για ΕΠΕ 
πρακτικό των εταίρων. Επίσης υποβάλλεται υπεύθυνη δή¬ 
λωση του Ν. 1599/1986 του προσώπου που δεσμεύει την 
εταιρεία, με την οποία δηλώνονται αφενός ο αριθμός ταυ¬ 
τότητας, ο αριθμός φορολογικού μητρώου και η διεύθυν¬ 
ση κατοικίας των εταίρων της εταιρείας, του διαχειριστή 
και προκειμένου για ανώνυμη εταιρεία ΥΔ του προέδρου 
του Διοικητικού Συμβουλίου της και των διευθυνόντων και 
εντεταλμένων συμβούλων αυτής, καθώς και η Δημόσια Οι¬ 
κονομική Υπηρεσία (Δ.Ο.Υ.) που είναι αρμόδια για τη φο¬ 
ρολογία εισοδήματος των παραπάνω προσώπων και αφε¬ 
τέρου ότι θα γίνεται με τον ίδιο τρόπο ενημέρωση για κάθε 
μεταγενέστερη μεταβολή των στοιχείων των προσώπων 
που προαναφέρθηκαν, μέσα σε προθεσμία τριάντα (30) 
ημερών από την ημερομηνία μεταβολής. 

β) Τα δικαιολογητικά των υποπαραγράφων β, γ, δ και ε 
της προηγούμενης παραγράφου αφορούν στο πρόσωπο 
του νόμιμου εκπροσώπου του. 

3. Τα υπό στοιχεία (γ), (δ) και (ε) δικαιολογητικά της πα¬ 
ραγράφου 1 του άρθρου αυτού πρέπει να είναι πρόσφα¬ 
της και όχι πλέον του τριμήνου έκδοσης. 

Άρθρο 5 

Εκμίσθωση μηχανοκίνητων λέμβων 
και ταχύπλοων μικρών σκαφών. 

1. Για την εκμίσθωση μηχανοκίνητων λέμβων ή και τα¬ 
χύπλοων μικρών σκαφών καταρτίζεται και υπογράφεται 
από τον εκμισθωτή καιτο μισθωτή ιδιωτικό συμφωνητικό. 

2. Απαγορεύεται να περιλαμβάνονται στο συμφωνητικό 
όροι που είναι αντίθετοι με τις ισχύουσες για την κίνηση, 
τη διακυβέρνηση καιτο χειρισμό των μηχανοκίνητων λέμ¬ 
βων και των ταχύπλοων μικρών σκαφών διατάξεις, καθώς 
και όροι που θεωρούνται καταχρηστικοί από τις ισχύου- 
σες για την προστασία των καταναλωτών διατάξεις. 

3. Γ ια την απόδειξη της εκμίσθωσης εκδίδεται σχετική 
βεβαίωση και η προβλεπόμενη από τις ισχύουσες φορο¬ 
λογικές διατάξεις απόδειξη παροχής υπηρεσιών, θεωρη¬ 
μένη από την αρμόδια Δ.Ο.Υ. 

Άρθρο 6 

Κίνηση - Εφόδια - Έκταση πλόων. 

1. Το εκμισθούμενο μικρό σκάφος, μηχανοκίνητη λέμ¬ 
βος και ταχύπλοο σκάφος, θεωρείται ως επαγγελματικό, 
εφοδιάζεται με άδεια εκτέλεσης πλόων επαγγελματικού 
σκάφους και εξοπλίζεται με τα προβλεπόμενα για ερασι¬ 
τεχνικό σκάφος εφόδια, σύμφωνα με τις διατάξεις του 
ισχύοντος κάθε φορά Γενικού Κανονισμού Λιμένα, με τον 
οποίο ρυθμίζονται τα θέματα αυτά. Στην άδεια κυκλοφο¬ 
ρίας γίνεται ειδική μνεία του προορισμού του σκάφους με 
την καταχώριση με ερυθρά μελάνη της φράσης «ΕΚ- 
ΜΙΣΘΟΥΜΕΝΟ ΣΥΜΦΩΝΑ ΜΕ ΤΙΣ ΔΙΑΤΑΞΕΙΣ ΤΟΥ Αριθ. 
38 ΓΕΝΙΚΟΥ ΚΑΝΟΝΙΣΜΟΥ ΛΙΜΕΝΑ». 


2. Το εκμισθούμενο ταχύπλοο μικρό σκάφος φέρει εφε¬ 
δρικό κινητήρα ιπποδύναμης πέντε (5) τουλάχιστον ΗΡ 
και ένα γεμάτο εφεδρικό δοχείο καύσιμης ύλης με πώμα 
ασφαλείας, χωρητικότητας πέντε (5) τουλάχιστον λίτρων 
ή γεμάτη εφεδρική δεξαμενή καυσίμου (ρεζερβουάρ) 
ίδιας χωρητικότητας. 

3. Η έκταση των πλόων κάθε εκμισθούμενου μικρού 
σκάφους είναι ανάλογη του εξοπλισμού του, εφαρμοζο- 
μένων των διατάξεων, για πλόες ερασιτεχνικών μικρών 
σκαφών, του Γ ενικού Κανονισμού Λιμένα, με τις οποίες 
ρυθμίζονται τα θέματα αυτά. 

Άρθρο 7 

Ισχύς-Επέκταση-Ανάκληση άδειας εκμίσθωσης 

1. Η άδεια εκμίσθωσης ισχύει για χρονικό διάστημα πέ¬ 
ντε (5) ετών και ανανεώνεται εντός του τελευταίου τετρα- 
μήνου πριν από τη λήξη της ισχύος της για κάθε επόμενη 
πενταετία. Για την ανανέωση υποβάλλεται στη Λιμενική 
Αρχή που τη χορήγησε αίτηση με επισυναπτόμενα: 

α) Πιστοποιητικό φορολογικής ενημερότητας, 
β) Υπεύθυνη δήλωση του άρθρου 8 του Ν. 1599/1986 
από τον εκμισθωτή, στην οποία δηλώνεται ότι δεν εξέλιπε 
ουδεμία από τις προϋποθέσεις έκδοσής της. 

γ) Ταδικαιολογητικάτων υποπαραγράφων (θ) και (ι) της 
παραγράφου 1 του άρθρου 4. 

2. Η άδεια επεκτείνεται, με την προσθήκη σε αυτήν και 
άλλων εκμισθούμενων μηχανοκίνητων λέμβων ή και ταχύ¬ 
πλοων μικρών σκαφών, μετά από αίτηση του ενδιαφερο¬ 
μένου εκμισθωτή, εφόσον καταβληθούν τα προβλεπόμε¬ 
να στα εδάφια θ και ιτης παραγράφου 1 του άρθρου 4του 
παρόντος ποσά. 

3. Η άδεια ανακαλείται με αιτιολογημένη απόφαση της 
Λιμενικής Αρχής που τη χορήγησε και δεν χορηγείται νέα 
πριν την παρέλευση τριετίας από την ανάκλησή της, αν: 

α) Εκλείψει οποιαδήποτε από τις προϋποθέσεις χορή¬ 
γησής της. 

β) Με αποφάσεις των Λιμενικών Αρχών επιβληθούν κυ¬ 
ρώσεις για περισσότερες των τριών (3) παραβάσεων του 
Κανονισμού αυτού από τον εκμισθωτή, που διαπράχθη- 
καν εντός δώδεκα (12) μηνών. 

γ) Εκμισθωθεί ταχύπλοο μικρό σκάφος σε πρόσωπο 
που δεν κατέχει άδεια χειριστού. 

4. Αντίγραφο της χορηγούμενης άδειας εκμίσθωσης 
κοινοποιείται στην αρμόδια Δ.Ο.Υ. Ομοίως κοινοποιείται 
αντίγραφο της άδειας στις περιπτώσεις ανανέωσης ή και 
επέκτασής της. 

Άρθρο 8 

Ειδικές υποχρεώσεις εκμισθωτή 

Ο εκμισθωτής, εκτός από την τήρηση των διατάξεων 
του Κανονισμού αυτού, υποχρεούται να: 

1.- Μην εκμισθώνει μικρά σκάφη: 
α) που δεν αναφέρονται στην άδεια εκμίσθωσης, 
β) που είναι ηλικίας μεγαλύτερης των δεκαπέντε (15) 
ετών 

γ) σε πρόσωπα, που δεν έχουν συμπληρώσει το 18ο 
έτος της ηλικίας τους, που υπολογίζεται σύμφωνα με την 
παράγραφο 7 του άρθρου 2 του παρόντος, 
δ) σε πρόσωπα, που δεν κατέχουν άδεια χειριστή ταχύ¬ 
πλοου σκάφους, στις περιπτώσεις εκμίσθωσης ταχύπλο¬ 
ων μικρών σκαφών και 

ε) για χρονικό διάστη μα μικρότερο των εικοσιτεσσάρων 
(24) ωρών. 

2. Εκμισθώνει τα μικρά σκάφη μόνον αφού διαπιστώνει 
ότι κάθε ένα από αυτά: 

α) βρίσκεται σε άριστη κατάσταση και έχει επιθεωρηθεί 
σύμφωνα με τις κείμενες διατάξεις, 
β) δεν παρουσιάζει προβλήματα στη λειτουργία του κυ¬ 
ρίου και, εφόσον πρόκειται για ταχύπλοο, του εφεδρικού 
κινητήρα του και έχουν γίνει οι περιοδικοί έλεγχοι και συ¬ 
ντηρήσεις τους, που προβλέπονται από τον κατασκευα¬ 
στή, 

γ) είναι εφοδιασμένο με άδεια εκτέλεσης πλόων, με τα 
προβλεπόμενα σ’ αυτήν εφόδια και επιπρόσθετα με πυξί¬ 
δα, διπαράλληλο, διαβήτη και ναυτικούς χάρτες των θα¬ 
λάσσιων περιοχών των δηλούμενων από τον εκμισθωτή 
ότι θα εκτελεσθούν πλόων. 

δ) είναι εφοδιασμένο με την απαιτούμενη ποσότητα 
καυσίμων και το εφεδρικό δοχείο με την καύσιμη ύλη της 
παραγράφου Ιβτου άρθρου 6, 
ε) βρίσκεται σε ισχύ το συμβόλαιο ασφαλιστικής κάλυ¬ 
ψης των κινδύνων της παραγράφου 4 του άρθρου 3. 

3. Παραδίδει μετηνεκμίσθωση σε κάθε μισθωτή καιπα- 
ραλαμβάνει με τη λήξη της από αυτόν: 

α) την πρωτότυπη άδεια εκτέλεσης πλόων του εκμι¬ 
σθωμένου σκάφους, 

β) αντίγραφο του ασφαλιστηρίου συμβολαίου, 
γ) επικυρωμένο αντίγραφο της άδειας εκμίσθωσης, 
δ) αντίτυπα του παρόντος και των ισχυόντων Γ ενικών 
Κανονισμών Λιμένα που ρυθμίζουν την κίνηση και κυκλο¬ 
φορία των μηχανοκίνητων λέμβων και των ταχύπλοων μι¬ 
κρών σκαφών. 

4. Εκδίδει τη βεβαίωση εκμίσθωσης της παραγράφου 3 
του άρθρου 5 καιτο προβλεπόμενο από τις ισχύουσες φο¬ 
ρολογικές διατάξεις παραστατικό. 

Άρθρο 9 

Υποχρεώσεις μισθωτή 

Ο μισθωτής υποχρεούται να κυβερνά / χειρίζεται αυτο¬ 
προσώπως τη μηχανοκίνητη λέμβο ή το ταχύπλοο μικρό 
σκάφος και αναλαμβάνει με την εκμίσθωση όλες τις υπο¬ 
χρεώσεις και τις ευθύνες που απορρέουν από την ισχύ- 
ουσα νομοθεσία για τη διακυβέρνηση πλοίου, κατά την 
έννοια του άρθρου 3 του Ν.Δ. 187/1973 (Α 261), καθώς και 
την ευθύνη τήρησης των ειδικών διατάξεων που αφορούν 
στην κίνηση, στην κυκλοφορία και στη διακυβέρνηση/χει¬ 
ρισμό τους. 

Άρθρο 10 

Μητρώο εκμισθωτών 

1. Από τη Λιμενική Αρχή τηρείται ειδικό βιβλίο μητρώου 
εκμισθωτών μηχανοκίνητων λέμβων και ταχύπλοων μι¬ 
κρών σκαφών. Σε αυτό καταχωρίζονται άλατα φυσικά και 
νομικά πρόσωπα στα οποία χορηγούνται άδειες σύμφω¬ 
να με τις διατάξεις του Κανονισμού αυτού. 

2. Στο βιβλίο μητρώου καταχωρίζονται από τη Λιμενική 
Αρχή με αύξοντα αριθμό και χρονολογική σειρά έκδοσης 


των αδειών, τα στοιχεία του φυσικού ή νομικού προσώ¬ 
που στο οποίο χορηγείται η άδεια, ο αριθμός της και τα 
στοιχεία των υπό εκμίσθωση σκαφών. Η καταχώριση γί¬ 
νεται την ίδια ημέρα χορήγησης της άδειας και ο σχετικός 
αριθμός καταχώρισης (μητρώου) αναγράφεται στο σώμα 
της και στο φάκελο του εκμισθωτή, όπου φυλάσσονται 
αντίγραφο της άδειάςτου καιταδικαιολογητικάπου υπο¬ 
βλήθηκαν για τη χορήγησή της. Στο ίδιο βιβλίο καταχωρί¬ 
ζονται οι ανανεώσεις ή και επεκτάσεις της άδειας κάθε εκ¬ 
μισθωτή. 

3. Στο βιβλίο μητρώου καταχωρίζονται επίσης οι απο¬ 
φάσεις επιβολής κυρώσεων στον εκμισθωτή και οι ημε¬ 
ρομηνίες βεβαίωσης των παραβάσεων για τις οποίες επι¬ 
βλήθηκαν. 

4. Εκμισθωτής διαγράφεται από το μητρώο εκμισθω¬ 
τών: 

α) Μετά από αίτησή του και με την υποβολή της πρωτό¬ 
τυπης άδειας εκμίσθωσης. 

β) Σε περίπτωση έκδοσης απόφασης ανάκλησης, σύμ¬ 
φωνα με την παράγραφο 3 του άρθρου 7. 

Άρθρο 11 
Λοιπές διατάξεις 

1. Σε περίπτωση που από Λιμενική Αρχή διάφορη αυτής 
που χορήγησε την άδεια εκμίσθωσης βεβαιωθεί παράβα¬ 
ση σε εκμισθωτή για εκμίσθωση ταχύπλοου μικρού σκά¬ 
φους σε πρόσωπο που δεν είναι κάτοχος άδειας χειριστή 
ταχύπλοου σκάφους καθώς και σε περίπτωση έκδοσης 
απόφασης επιβολής κυρώσεων κατ'αυτού για παραβά¬ 
σεις των διατάξεων του παρόντος, με μέριμνά της, απο- 
στέλλεται αντίγραφο της έκθεσης βεβαίωσης παράβα¬ 
σης ή της απόφασης επιβολής κυρώσεων, κατά περίπτω¬ 
ση, στη Λιμενική Αρχή που χορήγησε την άδεια, για 
ενημέρωση του μητρώου του εκμισθωτή και ανάκλησης 
της, αν συντρέχει περίπτωση κατά τη διάταξη της παρα¬ 
γράφου 3 του άρθρου 7. 

2. Στον Κανονισμό αυτό προσαρτώνται και αποτελούν 
αναπόσπαστα μέρη αυτού τα Παραρτήματα: 

«Α» Υπόδειγμα άδειας εκμίσθωσης μηχανοκίνητων λέμ¬ 
βων ή και ταχύπλοων μικρών σκαφών. 

«Β» Υπόδειγμα βεβαίωσης εκμίσθωσης. 

3. Η παρ. 2 του άρθρου 2 του αριθμ. 23 ΓΚΛ (Β 231/ 
1.3.2000), όπως αντικαταστάθηκε με τον αριθμ. 26 
όμοιο (Β 441/18.4.2001), αντικαθίσταται, εκ νέου, ως 
ακολούθως: 

«2. Μικρό σκάφος: 

Κάθε σκάφος ανεξαρτήτως υλικού κατασκευής, ολικού 
μήκους μέχρι και: 

α) επτά (7) μέτρων για επαγγελματικό μεταφοράς επι¬ 
βατών ή 

β) δέκα (10) μέτρων, προκειμένου για ερασιτεχνικό ή 
επαγγελματικό αλιευτικό ή φορτηγό. 

Δεν θεωρείται μικρό σκάφος κάθε μη μηχανοκίνητο ολι¬ 
κού μήκους μέχρι και δύο (2) μέτρων». 

ΥΠΟΔΕΙΓΜΑ Α' 

Υπόδειγμα άδειας εκμίσθωσης μηχανοκίνητων λέμβων η και 
ταχύπλοων μικρών σκαφών. 

ΕΛΛΗΝΙΚΗ ΔΗΜΟΚΡΑΤΙΑ 

ΥΠΟΥΡΓΕΙΟ ΕΜΠΟΡΙΚΗΣ ΝΑΥΤΙΛΙΑΣ . 


ΛΙΜΕΝΙΚΗ ΑΡΧΗ. . (Τόπος - ημερομηνία) 

Αριθμ. πρωτ:. 

Αριθμ. Μητρώου:.(ΐ) 


Αδεια εκμίσθωσης μηχανοκίνητων λέμβων 
ή / και ταχύπλοων μικρών σκαφών. 


Έχοντας υπόψη: 

(α) Τις διατάξεις του αριθμ. 38 Γενικού Κανονισμού Λιμένων (Β./.) 

(β) Την από.αίτηση τ.( 2 ) 

(γ) Τα υποβληθέντα με την αίτηση δικαιολογητικά 

Χο ρηγ ού μ ε 


Στ.Ο) 

άδεια εκμίσθωσης των ακόλουθων μηχανοκίνητων λέμβων ή και ταχύπλοων 
μικρών σκαψών: 


Α/Α 

ΟΝΟΜΑ 

(4) 

ΒΕΜΣ 

ΑΡΙΘΜΟΣ 

(5) 

ΕΙΔΟΣ 

(6) 

ΚΙΝΗΤΗΡΑΣ 

(7) 

ΕΦΕΔΡΙΚΟΣ 

ΚΙΝΗΤΗΡΑΣ 

(7) 

ΠΑΡΑΤΗΡΗΣΕΙΣ 

(8) 






























Ο παραπάνω υποχρεούται να τηρεί τις διατάξεις του αριθμ. 38 Γενικού 
Κανονισμού Λιμένων (Β..../.). 

Η άδεια αυτή ισχύει μέχρι την . και ανανεώνεται το τελευταίο 

τετράμηνο πριν από τη λήξη της. 


Ο ΛΙΜΕΝΑΡΧΗΣ 


Κοινοποίηση 

1) Ενδιαφερόμενο με επιδοτήριο 

2) Δ.Ο.Υ .(9) 


ΕΠΕΞΗΓΗΜΑΤΙΚΕΣ ΣΗΜΕΙΩΣΕΙΣ _ 

(1) Αναγράφεται ο αριθμός μητρώου του άρθρου 10 

(2) Αναγράφεται το ονοματεπώνυμο του αιτούντος ή του νομικού προσώπου 

(3) Αναγράφονται τα πλήρη στοιχεία του αδειούχου (όνομα-επώνυμο, όνομα πατρός, διεύθυνση, ΑΔΤ και ΑΦΜ) 

(4) Αναγράφεται το όνομα του μικρού σκάφους, όπως έχει καταχωρισθεί στα ΒΕΜΣ. 

(5) Αναγράφεται η Λιμενική Αρχή και ο αριθμός καταχώρισης στα ΒΕΜΣ. 

(6) Αναγράφεται το είδος (μηχανοκίνητη λέμβος ή ταχύπλοο μικρό σκάφος) 

(7) Αναγράφεται το εργοστάσιο κατασκευής, ο τύπος, η ιπποδύναμη και ο αριθμός του κινητήρα. 

(8) Συμπληρώνεται με την ημερομηνία μέχρι την οποία μπορεί να εκμισθώνεται κάθε μικρό σκάφος 
(συμπλήρωση Ιδετίας) ή με τη φράση επέκταση άδειας σε περίπτωση πρόσθεσης νέου σκάφους κ.λπ. 

(9) Αναγράφεται η αρμόδια Δ.Ο.Υ. 

ΠΑΡΑΡΤΗΜΑ Β' 

Υττόδεινμα βεβαίωσης εκμίσθωσης 
ΟΝΟΜΑ / ΕΠΩΝΥΜΙΑ:. Αριθμός Βεβαίωσης: 

(Όπως αναφέρεται στην άδεια εκμίσθωσης) 

ΕΔΡΑ : . 

(Πόλη - Οδός - Αριθμός) 

Δ.Ο.Υ. / ΑΦΜ :. 

Τηλέφωνο:. 


ΒΕΒΑΙΩΣΗ ΕΚΜΙΣΘΩΣΗΣ 


Ο .(όνομα - Επώνυμο εκμισθωτή), κάτοχος του αριθμ. 

.δελτίου αστυνομικής ταυτότητας, που εκδόθηκε την . 

από . και της αριθμ.άδειας εκμίσθωσης μηχανοκίνητων 

λέμβων και ταχύπλοων μικρών σκαφών της Λιμενικής Αρχής.εκμίσθωσα τ.... 

μηχανοκίνητη λέμβο - ταχύπλοο μικρό σκάφος (διαγράφεται ανάλογα) .που 

είναι εγγεγραμμένο στα ΒΕΜΣ της Λιμενικής Αρχής.με 

αριθμό.και όνομα.στο.(όνομα - επώνυμο 

μισθωτή), κάτοχο του αριθμ.δελτίου ταυτότητας, που εκδόθηκε την . 

από.για χρονικό διάστημα από την.ώρα της.μέχρι 

την.ώρα της. . 

Ο μισθωτής είναι κάτοχος της αριθμ.(αριθμός - ημερομηνία έκδοσης) 

άδειας χειριστού ταχύπλοου σκάφους, που έχει εκδοθεί από τη Λιμενική Αρχή. 

ή από. 

και είναι αποδεκτή σύμφωνα με τη διάταξη της παραγράφου 8 του αριθμ. 20 Γενικού 
Κανονισμού Λιμένα (Β 444/26-04-99). 

(Συμπληρώνεται σε περίπτωση εκμίσθωσης ταχύπλοου μικρού σκάφους). 


Τόπος - Ημερομηνία 


(υπογραφή - ονοματεπώνυμο εκμισθωτή) 

Πειραιάς, 27 Απριλίου 2004 
Ο Αρχηγός 

ΧΡΗΣΤΟΣ ΔΕΛΗΜΙΧΑΛΗΣ 

β) Η εφαρμογή του Κανονισμού αυτού αρχίζει μετά δέκα (10) ημέρες από τη δημοσίευσή του στην Εφημερίδα της 
Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 28 Απριλίου 2004 

Ο ΥΠΟΥΡΓΟΣ 

ΜΑΝΩΛΗΣ Κ. ΚΕΦΑΛΟΓΙΑΝΝΗΣ 
-♦- 


Αριθ. 5437.7/1/04 (4) 

Ορισμός νέων διατιμημένων εντύπων ΝΑΤ και 
καθορισμός αντιτίμου αυτών. 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Την παραγρ. 4 του άρθρου 87 και την παραγρ. 4 του 
άρθρου 83 του κωδικοποιμένου με το Π.Δ. 913/1978 νό¬ 
μου 792/1978 «Περί κωδικοποιήσεως εις ενιαίο κείμενο 
νόμου των περί ΝΑΤ κειμένων διατάξεων» (Α' 220), όπως 
αντικαταστάθηκε με την παραγρ. 3 του άρθρου 39 του Ν. 
2008/1992 «Περίτροποποιήσεως καισυμπληρώσεωςτων 
διατάξεωντου Ν. 1571/1985» (Α' 16). 

2. Τηνπαράγρ. ΙΟτου άρθρου 32του Ν. 2166/1993 «Κί¬ 
νητρα ανάπτυξης επιχειρήσεων κλπ» (Α' 137). 

3. Την παραγρ. 2 του άρθρου 1 του ΠΔ 333/2000 «Πε¬ 
ριορισμός συναρμοδιοτήτων κατά την έκδοση Υπουργι¬ 
κών Αποφάσεων σε θέματα αρμοδιότητος Υπουργείου 
Εμπορικής Ναυτιλίας κλπ» (Α' 229). 


4. Το ΠΔ 78/2004 «Σύσταση Διπλώματος Προϊσταμένου 
Οικονομικού Αξιωματικού Εμπορικού Ναυτικού, ειδικά 
προσόντα υποψηφίων για την απόκτησή του, παρεχόμενο 
από αυτό δικαίωμα υπηρεσίας στα πλοία κλπ» (Α' 59). 

5. Την αριθμ. 4113.182/01/2004 απόφαση Υπουργού 
Εμπορικής Ναυτιλίας «Καθορισμός του τύπου του Διε¬ 
θνούς Πιστοποιητικού Προστατευτικού Συστήματος 
Υφαλοχρωματισμού» (248 Β'). 

6. Την αριθμ. 2320.23/1/93/5.10.1993 Απόφαση Υπουρ¬ 
γών Εμπορικής Ναυτιλίας και Υγείας Πρόνοιας και Κοινω¬ 
νικών Ασφαλίσεων «Ορισμός διατιμημένων εντύπων - δια¬ 
δικασία εκτύπωσης και διάθεσης αυτών - Αντίτιμο αυτών 
και τρόπος είσπραξής τους» (Β'812), όπως τροποποιήθη¬ 
κε και συμπληρώθηκε με την αριθμ. 5437.7/8/01/1.8.2001 
απόφαση του Υπουργού Εμπορικής Ναυτιλίας (Β' 1081). 

7. Την αριθμ. 5437.7/12/01/3.12.2001 κοινή υπουργική 
απόφαση των Υπουργών Εθνικής Οικονομίας και Οικονο¬ 
μικών και Εμπορικής Ναυτιλίας «Καθορισμός των τιμών 
των διατιμημένων εντύπων ΝΑΤ και καθορισμός των κλά- 
σεων των αντίστοιχων ενσήμων (ΕΔΕΝ) σε ΕΥΡΩ από 
1.1.2002» (Β' 1639). 

8. Την παρ. 8 του άρθρου 1 της αριθμ. 4222.1/7/97/ 
19.8.1997 απόφασης κ. ΥΕΝ «Μεταβίβασης αρμοδιοτή¬ 
των και του δικαιώματος υπογραφής σε Διοικητικά και Οι¬ 
κονομικά θέματα με εντολή Υπουργού»(Β' 724). 

9. Τις αποφάσεις του ΔΣ/ΝΑΤ της 7ης/23.3.2004 συνε¬ 
δρίασής τους (θέματα 19ο και 20ο). 

10. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

1. Ορίζουμε νέα διατιμημένα έντυπα ΝΑΤ με τα οποία 
συμπληρώνονται οι στήλες «Έντυπα πλοίου» και «Έντυπα 
Ναυτικών» του πίνακα διατιμημένων εντύπων της αριθμ. 
2320.23/1/93/5.10.1993 κοινής υπουργικής απόφασης 
Υπουργών Εμπορικής Ναυτιλίας και Υγείας Πρόνοιας και 
Κοινωνικών Ασφαλίσεων (Β' 812), όπως τροποποιήθηκε 
και συμπληρώθηκε με την αριθμ. 5437.7/8/01/1.8.2001 
απόφαση Υπουργού Εμπορικής Ναυτιλίας καιτην5437.7/ 
12/01/3-12-2001 κοινή υπουργική απόφαση των Υπουρ¬ 
γών Εθνικής Οικονομίας και Οικονομικών και Εμπορικής 


Ναυτιλίας (Β' 1639) ως εξής: 


ΚΑ 

ΟΝΟΜΑΣΙΑ ΕΝΤΥΠΟΥ 

ΤΙΜΗ 

591 

ΔΙΕΘΝΕΣ ΠΙΣΤΟΠΟΙΗΤΙΚΟ 
ΠΡΟΣΤΑΤΕΥΤΙΚΟΥ ΣΥΣΤΗΜΑΤΟΣ 
ΥΦΑΛΟΧΡΩΜΑΤΙΣΜΟΥ 

50,00 ΕΥΡΩ 

406 

ΔΙΠΛΩΜΑ ΠΡΟΪΣΤΑΜΕΝΟΥ 
ΟΙΚΟΝΟΜΙΚΟΥ ΑΞΙΩΜΑΤΙΚΟΥ 
ΕΜΠΟΡΙΚΟΥ ΝΑΥΤΙΚΟΥ 

55,00 ΕΥΡΩ 

407 

ΑΝΤΙΓΡΑΦΟ ΔΙΠΛΩΜΑΤΟΣ 
ΠΡΟΪΣΤΑΜΕΝΟΥ ΟΙΚΟΝΟΜΙΚΟΥ 
ΑΞΙΩΜΑΤΙΚΟΥ Ε.Ν. 

40,00 ΕΥΡΩ 


2. Τα διατιμημένα έντυπα με Κ.Α. 591 και 407 είναι δυνατόν 
να εκδίδονται από τον ΚΛΑΔΟ ΕΛΕΓΧΟΥ ΕΜΠΟΡΙΚΩΝ 
ΠΛΟΙΩΝ (ΚΕΕΠ) καιτοέντυπο με ΚΑ406 απότηΔΙΕΥΘΥΝΣΗ 
ΕΚΠΑΙΔΕΥΣΗΣ ΝΑΥΤΙΚΩΝ (ΔΕΚΝ) και να διατίθενται αρμο- 
δίως με την επικόλληση των απαιτουμένων ενσήμων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 30 Απριλίου 2004 

Με εντολή Υπουργού 
Ο Γενικός Γραμματέας 
ΙΩΑΝΝΗΣΤΖΩΑΝΝΟΣ 

-♦- 

Αριθ. 90 (5) 

Τροποποίηση και Συμπλήρωση της Συγκρότησης Περιφε¬ 
ρειακών Συμβουλίων Αξιολόγησης Επιμελητών Ιατρών 
και Οδοντιάτρων Ε.Σ.Υ. του Πε.Σ.Υ.Π. Δυτικής Ελλάδας 
για τις ειδικότητες: Οδοντιατρική, Αγγειοχειρουργική, 
Νευρολογία, Παιδοψυχιατρική. 

Ο ΠΡΟΕΔΡΟΣ - ΓΕΝΙΚΟΣ ΔΙΕΥΘΥΝΤΗΣ 
ΤΟΥ Πε.Σ.Υ.Π. ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις της παρ. 14 του άρθρου 11 του Ν. 2889/ 
2001 (ΦΕΚ 37/2.3.2001) καθώς και τις διατάξεις της παρ. 
Δ.3 του άρθρου 20 του Ν. 3172(ΦΕΚ 197/6.8.2003) οι 
οποίες αντικατέστησαν την περ. δ'της παρ. 14του αρ. 11 
του Ν. 2889/2001 και τις διατάξεις της παρ. 6 του άρθρου 
7 του Ν. 3204/2003 (ΦΕΚ 296/23.12.2003) οι οποίες αντι¬ 
κατέστησαν την περίπτωση γ'της παρ. 14 του άρθρου 11 
του Ν. 2889/2001. 


2. Τηναρ. 156/28.11.2003 απόφαση του Προέδρου του 
Πε.Σ.Υ.Π. Δυτικής Ελλάδας περί «Συγκρότησης Περιφε¬ 
ρειακών Συμβουλίων Αξιολόγησης Επιμελητών Ιατρών 
και Οδοντιάτρων Ε.Σ.Υ. του Πε.Σ.Υ.Π. Δυτικής Ελλάδας» 
(ΦΕΚ 1842/Β/10.12.2003) όπως τροποποιήθηκε με την 
αρ. 1/9.1.2004 απόφαση του Προέδρου του Πε.Σ.Υ.Π. 
(ΦΕΚ61/Β/20.1.2004). 

3. Το υπ’ αριθμ. ΑΥ6/Γ.Π.114038/03/8.3.2004 έγγραφο 
του Κε.Σ.Υ. με συνημμένη τις υπ’ αριθμ. 7326/4.3.2004την 
υπ’ αριθμ. 6032/4.3.2004 απόφαση της Εκτελεστικής Επι¬ 
τροπής του με τις οποία τροποποιεί την υπ’ αριθμ. 6032/ 
2.10.2003 απόφαση της Εκτελεστικής Επιτροπής σύμφω¬ 
να με την οποία προτείνει τους εκπροσώπους του για τα 
Περιφερειακά Συμβούλια Αξιολόγησης των Επιμελητών 
ιατρών και οδοντιάτρων Ε.Σ.Υ. του Πε.Σ.Υ.Π. Δυτικής Ελ¬ 
λάδας γιατις ειδικότητες: Οδοντιατρική, Αγγειοχειρουρ¬ 
γική, Νευρολογία, Παιδοψυχιατρική, αποφασίζουμε: 

Την τροποποίηση και συμπλήρωση της συγκρότησης 
των Περιφερειακών Συμβουλίων Αξιολόγησης των Επιμε¬ 
λητών ιατρών και οδοντιάτρων Ε.Σ.Υ. του Πε.Σ.Υ.Π. Δυτι¬ 
κής Ελλάδας γιατις ειδικότητες Οδοντιατρική, Αγγειοχει¬ 
ρουργική, Νευρολογία, Παιδοψυχιατρική ως προς τα μέ¬ 
λη που έχουν προταθεί από το Κε.Σ.Υ., ως εξής: 

ΟΔΟΝΤΙΑΤΡΙΚΗ 

1. Γιαννακόπουλο Άγγελο, Δ/ντη στο Γ.Ν.Π. «Ο Άγ. Αν- 
δρέας», με αναπληρωτή τον Ασβεστόπουλο Χαράλαμπο, 
Δ/ντη στο Γ.Ν. Αγρίνιου. 

2. Συκά Χαρίκλεια, Αναπλ. Δ/ντρια στο Π.Γ.Ν. Πατρών - 
Ρίο, με αναπληρώτρια την Γκουρβέλου Μαρίνα, Αναπλ. 
Δ/ντρια στο Γ.Ν.Π. «Ο Άγ. Ανδρέας». 

ΑΓΓΕΙΟΧΕΙΡΟΥΡΓΙΚΗ 

1. Αγγελάκη Χρήστο, Δ/ντη στο Γ.Ν. Αγρίνιου, με ανα¬ 
πληρωτή τον Κουκουλάκη Σακελλάριο, Δ/ντη στο Γ.Ν. 
Αμαλιάδας. 

2. Μάζη Ανδρέα, Αναπλ. Δ/ντη στο Γ.Ν.Π. «Ο Άγ. Ανδρέ¬ 
ας», με αναπληρωτή τον Πετρόχειλο Ιωάννη, Αναπλ. Δ/ντη 
στο Π.Γ.Ν. Πατρών - Ρίο. 

ΝΕΥΡΟΛΟΓΙΑ 

1. Μακρή Νικόλαο, Δ/ντη στο Γ.Ν. - Κ.Υ. Φιλιατών, με 
αναπληρωτή τονΧριστόπουλο Παναγιώτη, Δ/ντη στο Γ.Ν. 
Πύργου. 

2. Οικονόμου Νικόλαο, Αναπλ. Δ/ντη στο Γ.Ν. Αιγίου, με 
αναπληρωτή τον Βαρδαμίδη Μιχαήλ, Αναπλ. Δ/ντη στο 
Γ.Ν. Πύργου. 

ΠΑΙΔΟΨΥΧΙΑΤΡΙΚΗ 

1. Σιγάλα - Κοντούδη Βιολέττα, Δ/ντρια στο Γ.Ν.Π.Π. 
«Καραμανδάνειο», με αναπληρωτή τον Μακρή Νικόλαο, 
Δ/ντη στο Γ.Ν. - Κ.Υ. Φιλιατών. 

2. Οικονόμου Νικόλαο, Αναπλ. Δ/ντη στο Γ.Ν. Αιγίου, με 
αναπληρώτρια την Φραγκούλια Αγγελική, Αναπλ. Δ/ντη 
στο Γ.Ν.Π. «Ο Άγ. Ανδρέας». 

Κατάταλοιπάισχύειηαρ. 156/28.11.2003 απόφαση του 
Προέδρου του Πε.Σ.Υ.Π. Δυτικής Ελλάδας περί «Συγκρό¬ 
τησης Περιφερειακών Συμβουλίων Αξιολόγησης Επιμε¬ 
λητών Ιατρών και Οδοντιάτρων Ε.Σ.Υ. του Πε.Σ.Υ.Π. Δυτι¬ 
κής Ελλάδας» (ΦΕΚ 1842/Β/10.12.2003) όπως τροποποι¬ 
ήθηκε με την αρ. 1/9.1.2004 απόφαση του Προέδρου του 
Πε.Σ.Υ.Π. (ΦΕΚ61/Β/20.1.2004). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 30 Απριλίου 2004 
Ο Πρόεδρος - Γ ενικός Διευθυντής 
ΣΩΤΗΡΙΟΣ ΘΕΟΔΩΡΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




